Familien Ashton

Familien Ashton (originaltittel: A Family at War) er et britisk periodedrama som gikk på ITV fra 1970 til 1972. TV-serien handler om livet til den britiske arbeiderklassefamilien Ashton som følges fra slutten av 1930-årene til slutten av andre verdenskrig. Utfordringene som familien opplever blir særlig store under krigsårene. Serien ble skapt av .

Den hadde mellom 20 og 22 millioner seere i Storbritannia (med 26 millioner seere på det meste) og lå i en periode øverst på tv-toppen. Den ble solgt til en rekke land,Aftenposten - "Familien Ashton"s skaper (14.05.1988  -  Side: 62) «TV-selskapet Granada tjente gode penger på "Family At War". De solgte John Finch-suksessen til land efter land over hele kloden. Så sent som i 1986 solgte de serien til SaudiArabia.» og ble særlig populær i Europeiske land. I Norge ble den sendt på NRK fra 1971 til 1972VG - Bli kjent med hele familien Ashton (04.09.1971, s.45) «Første episode i morgen»VG - OG SÅ ER ASHTON-SERIEN SLUTT (28.08.1972, Side 12) «I går kveld: Siste episode av «Familien Ashton».» (reprise i 1988),VG - Ashton hele året (5.1.1988) «I ettermiddag kommer TV-serien «Familien Ashton» tilbake på norske skjermer.» også her til meget høye seertall. 

Familien Ashton var produsert av Granada Television. Produksjonskostnadene for hver episode var på ca , noe som var ansett som billig (spesielt sett i forhold til de høye seertallene). Serien var i farger, men noen episoder ble innspilt i sort-hvitt grunnet den såkalte fargestreiken. 

Ralph Vaughan Williams' «Symfoni nr. 6» ble brukt som vignett.

 Handling 
Serien følger Liverpool-familien Ashton fra slutten av 1930-årene og gjennom krigsårene. Den mest sentrale karakteren er Edwin Ashton. Han er sønn av en gruvearbeider, men ble en del av den økonomiske middelklassen ved å arbeide for et trykkeri og ved å gifte seg med Jean - søsteren til Sefton Briggs. Sefton er en tøff forretningsmann, som utnevner sin sønn Tony som den nye lederen for arbeidsplassen - i stedet for den langt mer erfarne Edwin. 

Edwin og Jean får fem barn sammen: Philip, David, Robert, Margaret og Freda. Philip er politisk venstreorientert og verver seg frivillig for å slåss under den spanske borgerkrigen. David slutter seg til Royal Air Force fordi han ikke klarer å finne noen annen fast jobb. Han er gift med Sheila, men innleder et forhold til en annen kvinne. Noe som resulterer at hun blir gravid.

Robert, den yngste sønnen, ønsker å bli med i den britiske Royal Navy. Margaret, den eldste Ashton-datteren, gifter seg med John Porter, men har et problematisk forhold til sin svigermor Celia.  

De lever alle i et Storbritannia som preges av økonomiske nedgangstider og stor arbeidsledighet. Samtidig raser borgerkrigen i Spania og i Europa brer Hitlers skygge om seg. Snart utløses andre verdenskrig, noe som får stor innvirkning på livet til familien. 

 Bakgrunn 
Serien oppstod av John Finchs ønske om å lage en tv-serie om en vanlig engelsk familie, og tidsrammen, andre verdenskrig, ble valgt fordi det var under krigen at familien som sosial enhet for alvor kom under press. En viktig inspirasjonskilder var en rekke brev han mottok fra sin mor i 1941, mens han som 16-åring dro hjemmefra med båt til Lagos. I brevene ble han oppdatert om hvordan det gikk hjemme i England under krigen. 

Finch målsetning med serien var at seerne skulle kjenne igjen sin egen tilværelse og sine egne problemer. Klarte de ikke det mente han den ville den misslykkes.

 Rollebesetning 
 Colin Douglas som Edwin Ashton (ektemann til Jean)
 Shelagh Fraser som Jean Ashton (kona til Edwin og søsteren til Sefton Briggs)
 Barbara Flynn som Freda Ashton (datter av Edwin og Jean)
 Leslie Nunnerley som Margaret Porter (den eldste Ashton-datteren. Gift med John Porter)
 David Dixon som Robert Ashton (yngste sønn i Ashton-familien)
 Coral Atkins som Sheila Ashton (gift med David)
 Colin Campbell som David Ashton (sønn av Edwin og Jean. Gift med Sheila)
 Keith Drinkel som Philip Ashton (sønn av Jean og Edwin)
 John McKelvey som Sefton Briggs (bror til Jean og far til Tony)
 T.R. Bowen som Tony Briggs (sønn av Sefton)
 Ian Thompson som John Porter
 Diana Davies som Doris Jackson
 John Nettles som Ian Mackenzie
 Mark Jones som Michael Armstrong
 Margery Mason som Celia Porter
 Patrick Troughton som Harry Porter

 Fotnoter 

 Referanser 

 Eksterne lenker 


Kategori:Britiske dramaserier
Kategori:Britiske historieserier
Kategori:Krigs-TV-serier
Kategori:Dramaproduksjoner på TV om andre verdenskrig
Kategori:Britiske TV-produksjoner fra 1970-årene
Kategori:TV-produksjoner på ITV
Kategori:TV-produksjoner satt til 1930-årene
Kategori:TV-produksjoner satt til 1940-årene